

# JÕELÄHTME VALLAVALITSUS

Kliimaministeerium

Muinsuskaitseamet

Politsei- ja Piirvalveamet

Transpordiamet

Päästeamet                                                                                         06.11.2023 nr 6-4/5570

**Kaberneeme küla Kordoni tee 40 maaüksuse detailplaneering**

Informeerime Teid Jõelähtme Vallavolikogu 12.10.2023 otsusega nr 151 kehtestatud Kaberneeme küla Kordoni tee 40 maaüksuse detailplaneeringust.

Kaberneeme küla Kordoni tee 40 maaüksuse detailplaneering algatati Jõelähtme Vallavolikogu 13.05.2021 otsusega nr 488.

Planeeringuala hõlmab Kordoni tee 40 (katastritunnus: 24505:001:1014) maaüksuse. Planeeritav maaüksus asub Kaberneeme külas, Kaberneeme poolsaare keskosas ning paikneb üksikelamutega hoonestatud maaüksuste Kordoni tee 38 ja Kordoni tee 42 vahel. Maaüksusele juurdepääs on tagatud munitsipaalomandis olevalt Kordoni teelt.

Detailplaneeringu koostamise eesmärgiks on Kordoni tee 40 maaüksusele ehitusõiguse määramine üksikelamu ja abihoone ning ranna kindlustusrajatise ehitamiseks, hoonestustingimuste määramine, juurdepääsu ja tehnovarustuse lahendamine ning keskkonnatingimuste seadmine planeeringuga kavandatu elluviimiseks.

Detailplaneeringu lahendus sisaldab ettepanekut kehtiva üldplaneeringu muutmiseks üldplaneeringu kohase elamukrundi suuruse ja elamute vahelise kauguse osas.

Üldplaneeringu muutmine on põhjendatud, kuna piirkonnas on olemasolevaid üksikelamu maaüksusi, mis on olulisemalt väiksemad kui 3000 m2 ja milledel paiknevad elamud asetsevad teineteisele lähemal kui 25m. Arvestada saab ka asjaoluga, et Kordoni tee 40 maaüksus on moodustatud Jõelähtme Vallavalitsuse 10.12.2008 korraldusega nr 612, mille alusel tagastati õigusvastaselt võõrandatud maatükk Miga-Ranna (1901 m2 suurune elamumaa kinnistu) õigusjärgluse alusel.

Uute elamute kavandamine olemasolevasse kvaliteetsesse keskkonda ja olemasoleva asustuse tihendamine on maakonnaplaneeringu ja koostamisel oleva Jõelähtme valla üldplaneeringu üheks eesmärkidest.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(allkirjastatud digitaalselt)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)